Νικολά Κουστού

Ο **Νικολά Κουστού** (γαλλικά: Nicolas Coustou, 1658 - 1733) ήταν Γάλλος γλύπτης και ακαδημαϊκός.

## Βιογραφικά στοιχεία
[αριστερά|μικρογραφία|''Ο [Σηκουάνας και ο Μάρνης,* [[Μουσείο του Λούβρου|Λούβρο]]]]
Ο Νικολά Κουστού γεννήθηκε στη [[Λυών]] στις 9 Ιανουαρίου 1658. Ο πατέρας του Φρανσουά Κουστού ήταν ξυλογλύπτης και η μητέρα του Κλωντίν Κουαζεβό ήταν αδελφή του [[Αντουάν Κουαζεβό]], επίσημου γλύπτη του [[Λουδοβίκος ΙΔ΄ της Γαλλίας|Λουδοβίκου ΙΔ΄]]. Μαθήτευσε αρχικά στον πατέρα του και όταν έγινε δεκαοχτώ χρονών, το 1676, εγκαταστάθηκε στο Παρίσι, για να μαθητεύσει κοντά στον θείο του [[Αντουάν Κουαζεβό]], ο οποίος διηύθυνε την πρόσφατα ιδρυθείσα *Βασιλική Ακαδημία ζωγραφικής και γλυπτικής*. Σε ηλικία είκοσι τριών ετών, ο Κουστού κέρδισε το [[Βραβείο της Ρώμης]], το οποίο του έδωσε την ευκαιρία να εκπαιδευτεί για τέσσερα χρόνια στη Γαλλική Ακαδημία της [[Ρώμη|Ρώμης]]. Επέστρεψε στο [[Παρίσι]] το 1687. Το 1690 παντρεύτηκε τη Σουζάν-Ανιές Ουάς, κόρη ζωγράφου και διακοσμητή.

Το 1693, ο Νικολά Κουστού έγινε ακαδημαϊκός. Το έργο εισαγωγής του ήταν ένα αλληγορικό ανάγλυφο, σχετικά με την *Αποκατάσταση της υγείας του βασιλιά* (σήμερα στο [[Μουσείο του Λούβρου|Λούβρο]]).

Από το 1700, συνεργάστηκε με τον [[Αντουάν Κουαζεβό|Κουαζεβό]] στο [[Μέγαρο των Απομάχων]] και στα παλάτια του Μαρλί (κατεστραμμένο σήμερα) και των [[Ανάκτορο των Βερσαλλιών|Βερσαλλιών]].

Το 1702 έγινε καθηγητής στην *Ακαδημία Ζωγραφικής και Γλυπτικής*, πρύτανης το 1720 και καγκελάριος της Ακαδημίας το 1733, έτος θανάτου του.

== Έργο ==
[[Αρχείο:Paris_-_Palais_du_Louvre_-_PA00085992_-_Nicolas_Coustou.jpg|αριστερά|μικρογραφία|Ανδριάντας του Νικολά Κουστού στο [[Μουσείο του Λούβρου|Λούβρο]], ανάμεσα στους 86 [[Επιφανείς Άνδρες (Λούβρο)|Επιφανείς Άνδρες της Γαλλίας]]]]
Ο Νικολά Κουστού ήταν αξιοσημείωτος για την ευκολία με την οποία κατασκεύαζε τα έργα του και παρόλο που επηρεάστηκε ιδιαίτερα από τον [[Μιχαήλ Άγγελος|Μιχαήλ Άγγελο]] και τον Αλεσάντρο Αλγκάρντι, τα πολυάριθμα έργα του είναι από τα πιο τυπικά δείγματα της εποχής του που σώζονται σήμερα.

Ορισμένα έργα του καταστράφηκαν κατά τη [[Γαλλική Επανάσταση]]. Από τα διασωθέντα, τα πιο διάσημα είναι *Ο Σηκουάνας και ο Μάρνης*, *Η ξεκούραση του κυνηγού*, γνωστό και ως *ο Άδωνις ξεκουράζεται από το κυνήγι* και ο *Απόλλων ακολουθώντας τη Δάφνη* στους [[Κήπος του Κεραμεικού|κήπους του Κεραμεικού]], το ανάγλυφο *Το πέρασμα του Ρήνου* στο [[Μουσείο του Λούβρου|Λούβρο]], τα αγάλματα του [[Ιούλιος Καίσαρ|Ιουλίου Καίσαρα]] και του [[Λουδοβίκος ΙΕ΄ της Γαλλίας|Λουδοβίκου ΙΕ΄]] στο [[Μουσείο του Λούβρου|Λούβρο]] και η *Αποκαθήλωση* πίσω από το χοροστάσιο του καθεδρικού ναού της [[Παναγία των Παρισίων|Παναγίας των Παρισίων]]. Το γλυπτό του *Απόλλωνα ακολουθώντας τη Δάφνη* είναι ένα από τα έργα που αναφέρονται ότι δημιούργησε με τον μικρότερο αδερφό του, στον οποίο αποδίδεται η Δάφνη. Βρίσκεται στο Λούβρο από το 1940 και αποκαταστάθηκε κατά την περίοδο 2004–06.

Συνεργάστηκε στενά με τον αδερφό του, Γκιγιώμ Κουστού, επίσης διάσημο γλύπτη και διευθυντή της Ακαδημίας. Λόγω της συνεργασίας τους, δεν είναι πάντα δυνατό να αποδοθούν ορισμένα έργα με βεβαιότητα. Ο γιος του αδερφού του, Γκιγιώμ Κουστού ο Νεότερος, ήταν επίσης γλύπτης.

Ο Νικολά Κουστού πέθανε στο Παρίσι την 1η Μαΐου 1733 σε ηλικία 75 ετών.

== Επιλογή έργων ==
<gallery widths="200" mode="nolines">
Αρχείο:Julius Caesar Coustou Louvre.png|*Ιούλιος Καίσαρας*, [[Μουσείο του Λούβρου|Λούβρο]]
Αρχείο:Louis XV Coustou Louvre MR1811.jpg|*Λουδοβίκος ΙΕ΄*, Λούβρο
Αρχείο:Resting hunter Coustou Louvre MR1796.jpg|*Η ξεκούραση του κυνηγού,* Λούβρο
Αρχείο:Coustou-Saone-Lyon-1.jpg|*Αλληγορία του ποταμού Σον*, [[Λυών]]
Αρχείο:Descent from the Cross by Nicolas Coustou.jpg|Η *Αποκαθήλωση,''  Παναγία των Παρισίων


## Παραπομπές


Κατηγορία:Γάλλοι γλύπτες
Κατηγορία:Γάλλοι ακαδημαϊκοί